recursal/SuperWikiNEXT-32B huggingface dataset:
**மாருதி 800** (Maruti 800) என்பது மாருதி சுசூக்கி நிறுவனத்தால் இந்தியாவில் தயாரிக்கப்பட்ட சிறியரக காராகும். துவக்கத்தில் இதன் விலை 53000 ஆகும். இந்த மாதிரி வண்டிகள் 1983 முதல் 2014 சனவரி 18 வரை தயாரிக்கப்பட்டன. முதல் தலைமுறை (SS80) 1979 சுசூகி ஃப்ரான்ட்டியை அடிப்படையாகக் கொண்டது மற்றும் 800 cc F8B எஞ்சினைக் கொண்டு இருந்தது. இது இந்தியாவில் மிகவும் செல்வாக்கு செலுத்திய வாகனமாக பரவலாக இருந்தது. தயாரிக்கப்பட்ட 2.87 மில்லியன் 800 மகிழுந்துகளில், 2.66 மில்லியன் மகிழுந்துகள் இந்தியாவில் விற்பனை செய்யப்பட்டன.

30 ஆண்டுகளுக்கு மேலாக, மாருதி 800 இந்தியாவில் இரண்டாவது மிக அதிகமாக உற்பத்தி செய்யப்பட்ட மகிழுந்தாக , இந்துஸ்தான் அம்பாசிடருக்கு அடுத்ததாக இருந்தது. இந்தியாவில் தாராளமயமாக்கலுக்கு முன்பாகவே ஜப்பானின் சுசூக்கி நிறுவனத்துடன் இந்திய ஒன்றிய அரசு கூட்டு சேர்ந்து உருவாக்கிய மாருதி நிறுவனத்தால் இந்த மகிழுந்து உருவாக்கப்பட்டது. ஏறக்குறைய 30 ஆண்டுகளில் பல்வேறு மாற்றங்களுடன் இந்திய மக்களின் நம்பிக்கையைப் பெற்று, நடுத்தர மக்களும் மகிழுந்தை வாங்க முடியும் என்ற நிலையை ஏற்படுத்தியது இது.வின் இந்துஸ்தான் மோட்டார்ஸ் நிறுவனத்தால் 1984 முதல் 2002 வரை தயாரிக்கப்பட்ட ஒரு மகிழுந்து ஆகும்.

மேற்கோள்கள்
-----------

1. ↑  "Maruti 800 :: Maruti 800". Retrieved 2009-10-29.
2. ↑  "PakWheels.com :: Suzuki Mehran 2005". Archived from the original on 2006-03-22. Retrieved 2009-04-24.
3. ↑  "Maruti Suzuki stops production of iconic 800". livemint.com. 2014-02-07. Retrieved 2014-02-07.
4. ↑  "End of the road for India's beloved Maruti 800". HT. 2014-02-08. Archived from the original on 2014-12-27. Retrieved 2014-02-09.
5. ↑  "பிரபலமான கார்கள்". *கட்டுரை*. தி இந்து. 21 ஆகத்து 2017. Retrieved 21 ஆகத்து 2017.
**தலிப் கவுர் திவானா** ( Dalip Kaur Tiwana ; 4 மே 1935 - 31 ஜனவரி 2020) என்பவர் சமகால பஞ்சாபி இலக்கியத்தின் முன்னணி புதின ஆசிரியரும் மற்றும் சிறுகதை எழுத்தாளர்களில் ஒருவரும் ஆவார். இவர் பல பிராந்திய மற்றும் தேசிய விருதுகளைப் பெற்றுள்ளார். மேலும் பரவலாக மொழிபெயர்க்கப்பட்ட எழுத்தாளராகவும் அறியப்படுகிறார். இவர் பஞ்சாபி பேராசிரியராகவும், பாட்டியாலா, பஞ்சாபி பல்கலைக்கழகத்தில் தலைவராகவும் பணியாற்றி ஓய்வு பெற்றார். பஞ்சாபி மொழியில் சமகால இலக்கியத்தை உருவாக்குவதில் இவர் பரவலாகப் பாராட்டப்படுகிறார். மேலும் இவரது புத்தகங்கள் ஒடுக்கப்பட்டவர்களின் கிராமப்புற வாழ்க்கையைப் பற்றி பேசுகிறது.

சுயசரிதை
--------

தலிப் கவுர் திவானா, 1935 ஆம் ஆண்டு மே 4 ஆம் தேதி பஞ்சாபின் லூதியானா மாவட்டத்தில் உள்ள ரப்பன் என்ற கிராமத்தில் பிரித்தானிய இந்தியாவில் நிலச்சுவான்தார் குடும்பத்தில் பிறந்தார். இவரது மாமா சர்தார் சாகிப் தாரா சிங் சித்து பாட்டியாலா சிறைச்சாலை அதிகாரியாக இருந்தார். எனவே இவர் தனது கல்வியை தனது மாமா வீட்டில் தங்கி படித்தார். கல்லூரியில் தனது முதுகலை படிப்பில் முதல் வகுப்பில் தேர்ச்சிப் பெற்று பட்டம் பெற்றார். பின்னர் சண்டிகரிலுள்ள பஞ்சாப் பல்கலைக்கழகத்தில் முனைவர் பட்டம் பெற்றார். 

1963 இல், இவர் பாட்டியாலாவில் உள்ள பஞ்சாபி பல்கலைக்கழகத்தில் விரிவுரையாளராகச் சேர்ந்தார். பின்னர் பேராசிரியர்  மற்றும் பஞ்சாபி துறையின் தலைவராகவும், மொழி பீடத்தின் தலைவராகவும் ஆனார். ஒரு வருடம் பல்கலைக்கழக மானியக் குழுவின் தேசிய விரிவுரையாளராகவும் இருந்தார். இவர் இங்கிலாந்து, அமெரிக்கா மற்றும் கனடா ஆகிய நாடுகளிலுள்ள பல்கலைக்கழகங்களில் அடிக்கடி விரிவுரை ஆற்றினார். இந்த உலகளாவிய தொடர்புகளால் இவருக்கு உரிய அங்கீகாரம் வழங்கப்பட்டது. அங்கு இலக்கியத்திற்கான இவரது பங்களிப்புகளுக்காக விருதுகளையும் பெற்றார்.

இவர் சமூகவியலாளரும் கவிஞரும் பேராசிரியருமான பூபிந்தர் சிங் என்பவரை திருமணம் செய்து கொண்டார். இவர்களுக்கு பஞ்சாபி பல்கலைக்கழகத்தில் மின்னணு பொறியியல் உதவிப் பேராசிரியராக பணிபுரியும் முனைவர் சிம்ரஞ்சித் சிங் என்ற மகன் இருக்கிறார். திவானா தனது குடும்பத்துடன் பாட்டியாலாவில் உள்ள பஞ்சாபி பல்கலைக்கழக வளாகத்தில் வசித்து வந்தார். பல்கலைக்கழக வளாகத்தின் வாழ்நாள் சக மற்றும் எழுத்தாளர் ஆவார்.

14 அக்டோபர் 2015 அன்று, நாட்டில் அதிகரித்து வரும் 'சகிப்பின்மை'க்கு எதிராக தனது பத்மசிறீ விருதை துறந்தார். இலக்கியம் மற்றும் கல்விக்கான இவரது பங்களிப்பிற்காக 2004 இல் இந்த விருதைப் பெற்றிருந்தார். மேலும் இவரது "சாதனா" என்ற சிறுகதைக்காக பஞ்சாப் அரசின் விருது, "எஹோ ஹமாரா ஜீவ்னா" என்ற புத்தகத்திற்கான சாகித்ய அகாதமி விருது, கல்வி மற்றும் சமூக நல அமைச்சகத்தின் விருது, நானக் சிங் புருஸ்கர் மற்றும் சரஸ்வதி சம்மான் ஆகிய விருதுகளை இவர் பெற்றுள்ளார்.

மேற்கோள்கள்
-----------

வெளி இணைப்புகள்
---------------



1. ↑  "Dr. Dalip Kaur Tiwana". *Ludhianadistrict.com*. Archived from the original on 6 January 2009. Retrieved 31 March 2009.
2. ↑  "Privacy Policy | Punjab News - Quami Ekta Punjabi Newspaper (ਕੌਮੀ ਏਕਤ…". Archived from the original on 8 September 2012.
3. ↑  "Writer Dalip Kaur Tiwana returns Padma Shri, RSS lashes out". *Indianexpress.com*. 14 October 2015. Retrieved 1 October 2017.
**புயேயி மக்கள்** (Bouyei people) என்பவர்கள் தெற்கு சீனாவில் வாழ்கின்ற ஓர் இனக்குழுவினர் ஆவர். இவர்களின் சனத்தொகை 25 லட்சமாகும். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் 11வது பெரிய இனக்குழுவினர் ஆவர்.

புயேயி மக்கள் பெரும்பாலும் தெற்கு குயிசூ, யுனான் மற்றும் சிச்சுவான் மாகாணங்களில் வாழ்கின்றனர். வடக்கு வியட்நாமில் சுமார் 3,000 புயேயி மக்கள் வாழ்கின்றனர், அங்கு அவர்கள் அந்த நாட்டின் அதிகாரப்பூர்வமாக அங்கீகரிக்கப்பட்ட 54 இனக்குழுக்களில் ஒன்றாவர். மேலும் புயேயி இனக்குழு பல்வேறு துணைக்குழுக்களைக் கொண்டுள்ளது.

வசிப்பிடம்
----------

  

புயேயி மக்கள் பெரும்பாலும் தெற்கு குயிசூ, யுனான் மற்றும் சிச்சுவான் மாகாணங்களில் வாழ்கின்றனர். வடக்கு வியட்நாமில் சுமார் 3,000 புயேயி மக்கள் வாழ்கின்றனர்.

மொழி
----

புயேயி மக்கள் பெரும்பாலும் புயேயி மொழியை பேசுகின்றனர். புயேயி மொழி அதன் சொந்த எழுத்து வடிவத்தைக் கொண்டுள்ளது, இது 1950 களில் மொழியியலாளர்களால் லத்தீன் எழுத்துக்களை அடிப்படையாகக் கொண்டு மற்றும் மாண்டரின் சீனத்தை எழுத வடிவமைக்கப்பட்ட பின்யின் அமைப்பைப் போன்ற எழுத்துமுறை மரபுகளுடன் உருவாக்கப்பட்டது.

வரலாறு
------

புயேயி மக்கள்குய்சோவின் சமவெளிகளின் பூர்வீக மக்கள் ஆவர். இவர்கள் சீனாவின் பழமையான இனக்குழுக்களில் ஒன்றாவர் மற்றும் 2,000 ஆண்டுகளுக்கும் மேலாக இப்பகுதியில் வாழ்கின்றனர். டாங் வம்சத்தை நிறுவுவதற்கு முன்பு, புயேயி மற்றும் சுவாங் இனக்குழுக்கள் ஒன்றாக அறியப்பட்டது; இரு இனக்குழுக்களுக்கும் இடையிலான வேறுபாடுகள் அதிகமாகி, 900 ஆம் ஆண்டிலிருந்து அவை இரண்டு வெவ்வேறு குழுக்களாக இருந்தன. குயிங் வம்சம் உள்ளூர் தலைவர்களின் அதிகார முறையை ஒழித்து, அதன் இடத்தில் இராணுவ அதிகாரிகளுக்கு அதிகாரத்தை வழங்கியது. இது உள்ளூர் பொருளாதாரத்தில் பெரும் மாற்றத்தை ஏற்படுத்தியது. அப்போது நிலம் ஒரு சில நில உரிமையாளர்களின் கைகளில் மட்டுமே இருந்தது, இதை எதிர்த்து மக்கள் கிளர்ச்சியை ஏற்படுத்தியது. 1797 ஆம் ஆண்டு வாங் நாங்சியன் தலைமையிலான நான்லாங் கிளர்ச்சியின் போது, புயேயி மக்கள் அடக்கி ஒடுக்கப்பட்டனர், இதனால் அவர்களில் பலர் தொலைதூர வியட்நாமுக்கு குடிபெயர்ந்தனர்.

கலாச்சாரம்
----------

பல புயேயி மக்கள் விவசாயம் மேற்கொள்கின்றனர். விவசாயிகள் பொதுவாக அரிசி, தினை, கோதுமை, உருளைக்கிழங்கு, சோளம், தேயிலை, பட்டு போன்ற பல வகையான பயிர்களை பயிரிடுகின்றனர். புயேயி மக்கள்இப்பகுதியில் இடைநிலை வணிகர்களாகவும் முக்கிய பங்கு வகிக்கின்றனர். தற்போது மாறிவரும் பொருளாதாரங்கள் காரணமாக, புயேயி மக்கள் சிறிய அளவிலான மற்றும் பெரிய அளவிலான வணிக நடவடிக்கைகளில் ஈடுபடுகின்றனர்.

மேற்கோள்கள்
-----------

1. ↑ . Guiyang: 贵州民族出版社 [Guizhou Nationalities Press]. 2002.
2. ↑  Olson, James Stuart (1998) (in en). *An Ethnohistorical Dictionary of China*. Greenwood Publishing Group. பக். 32–33. பன்னாட்டுத் தரப்புத்தக எண்:978-0-313-28853-1. .
**என் தம்பி** (*En Thambi*) 1968 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் சிவாஜி கணேசன், சரோஜாதேவி, மற்றும் பலரும் இணைந்து நடித்திருந்தனர்.

  

சிவாஜி கணேசன் இந்த நேரத்தில் தொடர்ந்து ஊட்டி வரை உறவு (1967), **என் தம்பி** (1968), தங்கசுரங்கம் (1969) போன்ற மூன்று திரைப்படங்களில் நடித்தார். இந்த மூன்று திரைப்படங்களில் சிவாஜி கணேசன் உருவ முக சாயல் ஒற்றுமையாக இருக்கும்.

நடிகர்கள்
---------

* சிவாஜி கணேசன் - கண்ணன்/சின்னையா
* சரோஜாதேவி - ராதா
* கே. பாலாஜி - விஸ்வம்
* மேஜர் சுந்தரராஜன் - சுந்தர பூபதி
* ப. கண்ணாம்பா - மீனாட்சி
* பண்டரிபாய் - சீதாலட்சுமி
* எம். எஸ். சுந்தரி பாய் - அலங்காரம்
* ஜாவர் சீதாராமன் - கருணாகர பூபதி
* வி. கே. ராமசாமி - பா்மா சிங்காரம்
* நாகேஷ் - சபாபதி
* மாதவி - ரஞ்சிதம்
* ரோஜா ரமணி - உமா
* ராஜசுலோசனா - நடனம்
* பி. டி. சம்பந்தம் - (கௌரவ தோற்றம்)
* தேவமனோகரி - தங்கம்
* ராஜேஸ்வரி - சுமதி

படத்தின் குறிப்புகள்
--------------------

இந்த படத்தில் சிவாஜி கணேசன் மிகவும் அழகாகவும் ஸ்லிம்மாகவும் நடித்திருந்தார். மேலும் சிவாஜிகணேசன் அவர்களுடன் முதலில் ஜோடியாக இணைந்து நடித்தவர் கே. ஆர். விஜயா அவர்கள் பின்பு இந்த படத்தில் கடைசி பாடலாக வரும் தட்டட்டும் கை தழுவட்டும் என்ற பாடல் காட்சியில் நடிக்கும் போது சிவாஜி சாட்டையால் ஆடும் போது அடிப்பது போல் இருந்தது. இந்த காட்சியில் கே.ஆர்.விஜயா அவர்கள் வேறு நடிகையை வைத்து எடுத்து கொள்ளுங்கள் என்று படத்தின் தயாரிப்பாளர் ஆன கே. பாலாஜியிடம் கூறிவிட்டு சென்றுவிட்டார். பின்பு இந்த படத்தை கைவிடும் தருவாயில் பாலாஜியும் இயக்குனர் ஏ.சி.திருலோகசந்தரும் இருந்தபோது கதாசிரியர் ஜாவர் சீதாராமன் அவர்கள் இந்த படம் தெலுங்கில் பெரிய அளவில் வெற்றி பெற்ற ஆஸ்த்திரபரலு திரைப்படம். இதை தமிழிலும் எடுத்தால் பெரிய அளவில் வெற்றி பெறும் என்று கூறினார். இருந்தபோதிலும் படத்தில் நடிகை பிரச்சனையை ஜாவர் சீதாராமன் அவர்கள் கே.பாலாஜி உடன் இணைந்து நடிகை சரோஜா தேவி அவர்களை முடிவு செய்தார் ஆனால் இயக்குனர் ஏ.சி.திருலோகசந்தர் அவர்கள் திருமணத்திற்குப் பிறகு சரோஜாதேவி அவர்கள் உடல் குண்டாகவும், பருமனாகவும் இருந்ததால் காட்சியில் அவர் நடித்தால் சரியாக வருமா என்று கேட்டவுடன் அதற்கு அந்த கதைமேதை ஜாவர் சீதாராமன் அவர்கள் வெளிநாட்டில் இருந்து வரவழைக்கப்பட்ட ஷாட்பெல்ட் என்ற பெல்ட்டை சரோஜாதேவியின் வயிற்றில் அணிந்து ஒல்லியாக இருப்பதை போன்று உடல் தேகத்துடன் சரோஜாதேவியை நடிக்க வைத்தார் ஜாவர் சீதாராமன் அவர்கள் பின்பு அந்த படமும் தட்டட்டும் கை தழுவட்டும் பாடல் காட்சியும் முழுமையாக காட்சி படமாக்கப்பட்டு படம் வெற்றி பெற்றது. அது மட்டும் இல்லாமல் ஜாவர் சீதாராமன் அவர்களுக்கு நன்றி செலுத்தும் விதமாக சரோஜாதேவிக்கு தந்தை வேடத்தில் நடித்தார் என் தம்பி படத்தில்

மேற்கோள்கள்
-----------

1. ↑  "filmography p13". *nadigarthilagam.com*. பார்க்கப்பட்ட நாள் 2022-04-13.

வெளி இணைப்புகள்
---------------

* En Thambi (1968), ராண்டார் கை, தி இந்து, சூன் 25, 2016
புள்ளியியலில் தரவுத் தொகுப்பு ஒன்றின் **வீச்சு** (*Range*) என்பது மிகப்பெரியதும் மிகச்சிறியதுமான மதிப்புகளுக்கு இடையிலான வேறுபாடு ஆகும். இது கூறுபுள்ளியின் அதிகபட்ச மதிப்பிலிருந்து குறைந்தபட்ச மதிப்பைக் கழிப்பதன் விளைவாகும். இது தரவுகளின் அதே அலகுகளில் வெளிப்படுத்தப்படுகிறது.

விளக்கப் புள்ளியியலில், வீச்சு என்பது அனைத்துத் தரவுகளையும் கொண்ட மிகச்சிறிய இடைவெளி அளவு ஆகும். இது புள்ளியியல் பரவலின் அறிகுறியை வழங்குகிறது. இது இரண்டு கூர்நோக்குளை மட்டுமே சார்ந்திருப்பதால், சிறிய தரவுத் தொகுப்புகளின் பரவலைக் குறிக்க இது மிகவும் பயனுள்ளதாக இருக்கும்.

சார்பிலா மற்றும் முற்றொருமப் பரவலுக்கு தொடர்ச்சியான சமவாய்ப்பு மாறி
-------------------------------------------------------------------

இங்கு nக்கு சார்பிலா மற்றும் முற்றொருமப் பரவலுக்கு தொடர்ச்சியான சமவாய்ப்பு மாறிகள் *X*1, *X*2, ... *X**n* உடன் குவிவு பரவல் சார்புகள் G(*x*) மற்றும் நிகழ்தகவு அடர்த்தி சார்புகள் g(*x*) ன் வீச்சானது T குவிவு பரவல் சார்புகளாக உள்ளது T= max(*X*1, *X*2, ... *X**n*)-min(*X*1, *X*2, ... *X**n*).

மேற்கோள்கள்
-----------

1. ↑  George Woodbury (2001). *An Introduction to Statistics*. Cengage Learning. பக். 74. பன்னாட்டுத் தரப்புத்தக எண்:0534377556.
2. ↑  Carin Viljoen (2000). *Elementary Statistics: Vol 2*. Pearson South Africa. பக். 7–27. பன்னாட்டுத் தரப்புத்தக எண்:186891075X.
**ஆறாட்டுபுழா கோவில்** (Arattupuzha Temple) என்பது மிகவும் பழமை வாய்ந்த மற்றும் புகழ் பெற்ற ஸ்ரீ தர்மா சாஸ்தா கோவிலைக் குறிப்பதாகும், இக்கோவில் ஆறாட்டுபுழா என்ற மிகவும் அழகான கிராமத்தில், இந்தியாவில் உள்ள கேரள மாநிலத்தில், திரிச்சூர் நகரத்தில் இருந்து சுமார் 15 கிலோ மீட்டர்கள் தொலைவில் நிலை கொண்டுள்ளது. திரிச்சூர் கொடுங்கல்லூர் சாலையில் அமைந்துள்ள தேவர் சாலை பேருந்து நிறுத்தத்தில் இருந்து கிழக்கே செல்லும் சாலையில் இரண்டு கிலோ மீட்டர் பயணம் செய்தால், நாம் இந்த அழகான கோவிலை அடையலாம்.

வரலாறு
------

இந்தக் கோவில் 3000 ஆண்டுகள் பழமையானதாக கருதப்படுகிறது. ஆண்டு தோறும் கொண்டாடப் படும் மிகவும் பழமையானதும், புராதனமானதும் ஆன மிகவும் புகழ் பெற்ற "தேவமாலா" திருவிழா இந்தக் கோவிலின் விசேஷமான திருவிழா ஆகும், அப்பொழுது ஆறாட்டுபுழாவில் அனைத்து தேவர்களும் தேவதைகளும் வந்து சங்கமிப்பதாக (கூடுவதாக) ஐதீகம்.

உலகில் உள்ள அனைத்து தேவ வடிவங்களின் தெய்வீகத்தன்மையின் சாரம் மற்றும் சக்தி இந்த ஆலயத்தின் இறைவன் உட்கிரகித்துக் கொள்கிறார். இடது கால் மடங்கி இருக்க, வலது காலும் இடது காலின் அருகே மடங்கி இருக்கும் நிலையில், மேலும் இடது கை இடது துடையில் அமைந்திருக்க, இறைவன் அமைதியான நிலையில் அமர்ந்து காணப்படுகிறார், மேலும் அவரது வலது கையில் அம்ருத கலசத்தை ஏந்தி, வலது கால் முழங்காலில் அதை தாங்கி அமர்ந்துள்ளார்.

இராமரின் மிகவும் குருவான வசிட்டரின் அவதாரமாக ஆறாட்டுபுழா கோவிலில் இருக்கும் ஈசன் கருதப்படுகிறார். வேறு எந்த இறைவன்/ இறைவியின் சன்னிதானமும் காணப்படாத மிகவும் அரிதான கோவில்களில் இது ஒன்றாகும்.

மேற்கோள்கள்
-----------

1. ↑
2. ↑  "Arattupuzha temple to webcast celebrations live". OneIndia. .
3. ↑  "Arattupuzha Temple". ArattupuzhaSasthaTemple. .
ஒரு கணினி, **கணினி வன்பொருள்**களின் பல்வேறு இருப்புக் கூறுகளால் ஆனது. அதன் மீது ஒரு இயங்குதள அமைப்பு மற்றும் இயக்கபவரின் விருப்ப செயல்பாடுகளைச் செய்வதற்கான மென்பொருளும் நிறுவப்பட்டுள்ளது.

தனிப்பட்ட கணினி பல்வேறு வடிவக் காரணிகளுடன் கிடைக்கப்பெற்றாலும் ஒரு வழக்கமான தனிப்பட்ட கணினி செங்குத்து கோபுர வடிவிலான பெட்டி மற்றும் பின்வரும் பாகங்களை உள்ளடக்கியிருக்கிறது.

தனிப்பட்ட கணினியில் வன்பொருள்: 1. கணினித்திரை 2. மதர்போர்ட் 3. சி.பி.யு. 4.ரேம் நினைவகம் 5. விரிவாக்க கார்ட் 6. மின் அமைப்பு 7. சி.டி.ரோம் டிரைவ் 8.வன் தகடு 9. விசைப்பலகை 10. மௌஸ்

இவற்றையும் பார்க்க
------------------

* கணினி கட்டுமானம்

மேற்கோள்கள்
-----------

1. ↑  "Parts of computer". Microsoft இம் மூலத்தில் இருந்து 27 November 2013 அன்று. பரணிடப்பட்டது.. .
2. ↑  Gilster, Ron (2001). *PC hardware : a beginner's guide*. Internet Archive. New York; London : McGraw-Hill. பன்னாட்டுத் தரப்புத்தக எண்:978-0-07-212990-8. .
3. ↑  von Neumann, John (30 சூன் 1945). First Draft of a Report on the EDVAC (PDF) (Report). University of Pennsylvania. Contract No. W-670-ORD-4926. Archived from the original (PDF) on 9 ஆகத்து 2013. Retrieved 6 திசம்பர் 2013.

வெளி இணைப்புகள்
---------------

* 

* பொதுவகத்தில் கணினி வன்பொருள் தொடர்பாக ஊடகக் கோப்புகள் உள்ளன.
**டைபேரியஸ் குளோடியசு சீசர் ஆகுஸ்டசு ஜெர்மானிக்கசு** (*Tiberius Claudius Caesar Augustus Germanicus* அல்லது **முதலாம் குளோடியசு** (ஆகஸ்ட் 1, கிமு 10– அக்டோபர் 13, கிபி 54) என்பவன் நான்காவது ரோமப் பேரரசன் ஆவான். இவன் ஜனவரி 24, கிபி 41 முதல் இறக்கும் வரை கிபி 54 வரையில் பதவியில் இருந்தான். தற்போதைய பிரான்சில் பிறந்த கிளோடியசு ரோமப் பேரரசுக்கு வெளியே பிறந்த முதலாவது ரோமப் பேரரசன் ஆவான்.

அரசியலில் பெரும் அனுபவம் இல்லாவிடினும் இவன் தனது ஆட்சியைத் திறம்பட வகித்து வந்தான். பல பொது வேலைத்திட்டங்களை முன்னெடுத்து நிறைவேற்றினான். ரோமப் பேரரசு இவனது காலத்தில் மேலும் விரிவடைந்தது. பிரித்தானியாவைக் கைப்பற்றியமை இவனது காலத்திலேயே இடம்பெற்றது. தனிப்பட்ட வாழ்க்கையில் இவன் பல பின்னடைவுகளைக் கண்டான். அவற்றில் ஒன்று அவனது இறப்புக்குக் காரணமாயிற்று. தனது நான்காவது மனைவியினால் இவன் நஞ்சூட்டப்பட்டுக் கொல்லப்பட்டான்.

வெளி இணைப்புகள்
---------------

* + Life of Claudius

மேற்கோள்கள்
-----------

1. ↑  Cassius Dio, 60, 2; Suhr 1955 suggests that this must refer to before Claudius came to power.
2. ↑  Josephus, *Antiquitates Iudiacae* XIX. Cassius Dio, *Historia Romana*, 60 1.3
3. ↑  Josephus *Bellum Judaicum* II, 204–233.
இந்தக் காலவரிசை 1865 முதல் மரபியல் சூழலில் மனித மரபன்தொகைத் திட்டத்தின் திட்டத்தின் ஆண்டுவாரி முன்னேற்றத்தைக் காட்டுகிறது. 1990 ஆம் ஆண்டு தொடங்கி 1999 ஆம் ஆண்டு வரை குறுமவகம் 22 முழுமையாக வரிசைப்படுத்தப்பட்ட முதல் மனிதக் குறுமவகம் ஆனது.
**கணினி உயிரியல்** என்பது உயிரியல் அமைப்புகள் மற்றும் உறவுகளைப் புரிந்துகொள்ள தரவு பகுப்பாய்வு , கணிதப் படிமமாக்கம், கணினி உருவகப்படுத்துதல்களைப் பயன்படுத்துவதைக் குறிக்கிறது. கணினி அறிவியல் - உயிரியல் மற்றும் மரபியல் தரவுகளின் இடைமுகமே இந்தத் துறைப் பயன்பாட்டுக் கணிதத்திலும் அடித்தளங்களைக் கொண்டுள்ளது. இது உயிரியல் கணினி உயிரியலில் இருந்து வேறுபடுகிறது. இது கணினிப் பொறியியலின் துணைத் துறையாகும் , இது கணினிகளை உருவாக்க உயிர்ப் பொறியியலைப் பயன்படுத்துகிறது.

குறிப்புகள்
-----------

1. ↑  Hogeweg, Paulien (7 March 2011). "The Roots of Bioinformatics in Theoretical Biology". *PLOS Computational Biology*. 3 **7** (3): e1002021. doi:10.1371/journal.pcbi.1002021. பப்மெட்:21483479. Bibcode: 2011PLSCB...7E2021H.
2. ↑  "The Human Genome Project". 22 December 2020. .
3. ↑  "Human Genome Project FAQ" (in en). February 24, 2020 இம் மூலத்தில் இருந்து Apr 23, 2022 அன்று. பரணிடப்பட்டது.. .

வெளி இணைப்புகள்
---------------

* bioinformatics.org

மேற்கோள்கள்
-----------
கௌடிய வைணவ மரபில் வழிபாட்டுக்கான அர்ச்சனை தட்டு. பஞ்சாமிர்தம், மலர்கள், சங்கு, மணி போன்ற பூசை பொருட்களுடன்
 பூசைக்கான அர்ச்சனை தட்டு.
 பூசைத் தட்டு
**பூசை தட்டு** (ஆங்கிலம்: *Puja thali*; சமக்கிருதம்: पूजा थाली) பூஜை பொருட்கள் வைக்கப்பட்ட அலங்கரிக்கப்பட்ட ஒரு தட்டு அல்லது பெரிய தாம்பாளம் ஆகும். இந்து சமய நிகழ்வுகள், பண்டிகைகள், மரபுகள் மற்றும் சடங்குகளில், பூசைத் தட்டு ஒரு முக்கிய பாத்திரமாக உள்ளது. ஒரு பூசை தாலி எஃகு, தங்கம், வெள்ளி, பித்தளை, அல்லது வேறு ஏதேனும் ஓர் உலோகத்தால் செய்யப்படலாம். இது வட்டமான, முட்டைவடிவ அல்லது வேறு எந்த வடிவத்திலும் சிறு வேலைப்பாடுகள் மற்றும் பிற அலங்காரங்களுடன் இருக்கலாம்.

பொருட்கள்
---------

பின்வரும் பொருட்கள் பூசை தட்டில் இருக்க வேண்டும்:

* 'ஓம்', 'சுவசுத்திக்கா' போன்ற புனித சின்னங்களுக்கான மஞ்சள் பொடி/ குங்குமம் (*வெர்மிலியன்*)
* அட்சதை (உடைக்கப்படாத அரிசி தானியங்கள்)
* அகல் விளக்கு மற்றும் தூபக் குச்சிகள் (பத்தி).
* தேங்காய்
* மலர்கள்
* பிரசாதம்
* புனித நீர்

இவற்றுடன், மணி, சங்கு, கலசம் (புனித குடம்) புனித நீர், நெய், கற்பூரம், வெற்றிலை, துளசி, பால், பழங்கள், சந்தனம், குங்குமம், மூர்த்தி (மண்) தெய்வங்களின் படங்கள் மற்றும் தங்கம் அல்லது வெள்ளி நாணயங்கள் தேவைக்கேற்ப சேர்க்கப்படலாம்.

### மாறுபாடுகள்

தீபாவளியின் போது, பூசைத் தட்டில் ஒன்றுக்கு மேற்பட்ட அகல் விளக்குகள் ஏற்றப்படலாம். ரக்சா பந்தனில், ஒரு ராக்கி சேர்க்கப்படலாம். மகாசிவராத்திரி விழாவிற்கான தட்டில் வில்வ இலைகள் மற்றும் தாதுரா பூக்கள் சேர்க்கப்படுகின்றன.

 பூசை அறையில் அலங்கரிக்கப்பட்ட தட்டு

மேற்கோள்கள்
-----------

1. 1 2  "Diwali Puja thali" (HTML) (in ஆங்கிலம்). festivals.iloveindia.com. 1 August 2007.
2. ↑  "Har Har Mahadev" (HTML) (in ஆங்கிலம்). Dainik bhaskar.com. 24 August 2007.
3. ↑  "New wife Welcome" (in ஆங்கிலம்). Jagran.com. 1 August 2007. Archived from the original (HTML) on 28 September 2007. பார்க்கப்பட்ட நாள் 16 June 2016.

வெளி இணைப்புகள்
---------------

வார்ப்புரு:Hinduism footer small
**சின்னி ஜெயந்த்** (ஆங்கிலம்:Chinni\_Jayanth, பிறப்பு: ஜூலை 26, 1960) ஒரு தமிழ் நகைச்சுவை நடிகர், திரைப்படத் தயாரிப்பாளர், இயக்குனர் மற்றும் பலகுரலில் பேசும் கலைஞர் ஆவார். இவர் 1984ஆம் ஆண்டு ரஜினிகாந்த் நடித்த கை கொடுக்கும் கை என்ற படத்தின் மூலம் தமிழ்த் திரைப்படத்துறையில் அறிமுகமானார். இவர் 300க்கும் அதிகமான திரைப்படங்களுக்கு மேல் நடித்துள்ளார். 30 வருடங்களுக்கு மேல் இவர் திரைத்துறையில் நடித்து வருகின்றார்.

தமிழக அரசு வழங்கும் கலைமாமணி விருதினை 2009 ஆம் ஆண்டு பெற்றார். இவர் பல குரல் ஆராய்ச்சி செய்து வருவதற்காக சர்வதேச திறந்தவெளி மாற்று மருத்துவப் பல்கலைக்கழகத்தின் கெளரவ டாக்டர் பட்டமும் பெற்றுள்ளார்.

ஆரம்ப கால வாழ்க்கை
------------------

சின்னி ஜெயந்த் , சென்னை ராமகிருஷ்ணா மிஷன் மாணவர் இல்லத்தின் முன்னாள் மாணவர் ஆவார். இவர் ராயப்பேட்டை புதிய கல்லூரியில் படிக்கச் சென்றார். பின்னர் தரமணியில் உள்ள தமிழ்நாடு திரைப்பட மற்றும் தொலைக்காட்சி நிறுவனத்தில் தனது நடிப்பு படிப்பை (டிப்ளமோ இன் பிலிம் டெக்னாலஜி, DFTech) முடித்தார்.

சினிமா வாழ்க்கை
---------------

இயக்குனர் மகேந்திரன் இயக்கத்தில் நடித்த கை கொடுக்கும் கை படத்தில் விசித்திரமான வில்லனுக்கு துணை வேடத்தில் நடித்து 1984 இல் ஜெயந்த் தனது நடிப்புத் தொழிலைத் தொடங்கினார்.

இவர் தனது தனித்துவமான நகைச்சுவை பாணியால் தனக்கென ஒரு சிறப்பம்சத்தை உருவாக்கினார், அதில் சில தனித்துவமான வார்த்தைகளான கில்ஃபான்ஸ், சில்ஃபான்ஸ் போன்றவற்றை உருவாக்கியது, இது இளைஞர்களிடையே கோபத்தை ஏற்படுத்தியது. கிழக்கு வாசல் , இதயம் , கன்ணெதிரே தோன்றினால் மற்றும் சின்ன புள்ள போன்ற திரைப்படங்களில் அவரது துணை வேடங்கள் பார்வையாளர்களால் விரும்பப்படுகின்றன.

ஜெயந்தின் நடிப்பில் சின்ன புள்ள (1994) ரேவதியுடன் நல்ல வரவேற்பு கிடைத்தது. இந்த படத்தில் ஜெயந்த் மனநலம் குன்றிய நபராக நடித்துள்ளார். இந்த படம் இவரது நிறுவனமான அஷ்டலட்சுமி கிரியேட்டர்ஸின் முதல் தயாரிப்பாகும்.

இவரது இயக்கத்தில் அறிமுகமாகியது உனக்காக மட்டும் என்ற படம். இவர் இயக்கிய இரண்டாவது படம் கானல் நீர் , இது ஜே.கே. ரித்தேஷ் மற்றும் மனிஷா சட்டர்ஜி ஆகியோரை முக்கிய கதாபாத்திரங்களில் அறிமுகப்படுத்தியது.

இவரது கடைசி இயக்கம் நீயே என் காதலி (2010) திரைப்படம், மற்றும் திரை நாடகத்தில் முக்கிய பங்கு வகித்தது. இந்த படத்தை சென்னை சுஷ்மா மல்டிமீடியா, எச்டி ஸ்டுடியோவில் நிபுணர்கள் சுரேஷ் மேனன் மற்றும் பிரையன் ஜென்னிங்ஸ் தரப்படுத்தினர்.

மேற்கோள்கள்
-----------

1. ↑
2. ↑  3-1-2014 வெளிவந்த தினத்தந்தி வெள்ளிமலர்

வெளியிணைப்புகள்
---------------

விக்கிமீடியா பொதுவகத்தில்,  
 ***சின்னி ஜெயந்த்***   
என்பதில் ஊடகங்கள் உள்ளன. 

* இணையதள திரைப்பட தரவுத்தளத்தில் *சின்னி ஜெயந்த்* இதை விக்கித்தரவில் தொகுக்கவும்
* சின்னி ஜெயந்த் நடித்த படங்கள் பரணிடப்பட்டது 2007-09-16 at the வந்தவழி இயந்திரம்
* சின்னிஜெயந்துக்கு டாக்டர் பட்டம் பரணிடப்பட்டது 2013-12-29 at the வந்தவழி இயந்திரம்
பூஞ்ச் மாவட்டம் **(Poonch District), இந்தியாவின் ஜம்மு காஷ்மீர்** 
மாநிலத்தின்
இருபத்தி இரண்டு மாவட்டங்களில் ஒன்றாகும். இம்மாவட்டத்தின் வடக்கு, மேற்கு மற்றும் தெற்கு பகுதிகள் பாகிஸ்தான் ஆக்கிரமிப்பு காஷ்மீர் பகுதி சூழ்ந்து உள்ளது. கிழக்கு, வடகிழக்கு மற்றும் தென் கிழக்கு பகுதிகள் காஷ்மீர் பள்ளத்தாக்கின் பாரமுல்லா மாவட்டம், பட்காம் மாவட்டம், குல்காம் மாவட்டம் மற்றும் ரஜௌரி மாவட்டம் சூழ்ந்துள்ளது. 
1947ஆம் ஆண்டில் நடந்த இந்திய - பாகிஸ்தான் போரின் போது பூஞ்ச் மாவட்டத்தின் ஒரு பகுதி பாகிஸ்தான் ஆக்கிரமிப்பு செய்து கொண்டது. எஞ்சிய பகுதி ஜம்மு காஷ்மீர் மாநிலத்தின் ஒரு மாவட்டமாக உள்ளது. பூஞ்ச் நகரம் பூஞ்ச் மாவட்டத்தின் தலைமையிடமாக உள்ளது. பூஞ்ச் மாவட்டம், மாநிலத் தலைநகர் ஸ்ரீநகரிலிருந்து தரைவழியாக 497 கிலோ மீட்டர் தொலைவிலும், உதம்பூரிலிருந்து 291 கிலோ மீட்டர் தொலைவிலும் உள்ளது. பூஞ்ச் மாவட்டம் இந்திய இராணுவத்தின் முக்கிய கேந்திரமாக உள்ளது. பூஞ்ச் மாவட்டம் இமயமலையின் பிர் பாஞ்சல் மலைத்தொடரில் அமைந்துள்ளது.

நிர்வாகம்
---------

ஜம்மு காஷ்மீரில் பூஞ்ச் மாவட்டத்தை காட்டும் வரைபடம்
பூஞ்ச் மாவட்டம் ஹவேலி, மண்டி, மெந்தர், சுரன்கோட், சந்தக், மான்கோட், பாலகோட் மற்றும் ஃபப்ளியாஸ் என எட்டு வருவாய் வட்டங்களை கொண்டுள்ளது.
மேலும் இம்மாவட்டத்தின் 179 கிராமங்களின் மேம்பாட்டிற்காக பூஞ்ச், மண்டி, மெந்தர், பாலக்கோட், சுரன்கோட் மற்றும் ஃபப்ளியாஸ் என ஆறு ஊராட்சி ஒன்றியங்கள் செயல்படுகிறது.

அரசியல்
-------

பூஞ்ச் மாவட்டம் சுரன்கோட், மெந்தர் மற்றும் பூஞ்ச் என மூன்று சட்டமன்ற தொகுதிகளை கொண்டுள்ளது.

மக்கள் வகைப்பாடு
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்ட மொத்த மக்கள் தொகை 476,820 ஆக உள்ளது. பாலின விகிதம் ஆயிரம் ஆண்களுக்கு 890 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு பேர் 285 பேர் வீதம் உள்ளனர். மாவட்டத்தின் சராசரி படிப்பறிவு 68.69% உள்ளது. ஆறு வயதிற்குட்பட்ட குழந்தைகளின் எண்ணிக்கை ஆக உள்ளது. இம்மாவட்டத்தில் இசுலாமிய மக்கள் தொகை 87% விழுக்காடாக உள்ளது.

படக்காட்சியகம்
--------------

* 
* 
* 
* 
*

இதனையும் காண்க
--------------

* பூஞ்ச் மாவட்டம், பாகிஸ்தான்
* காஷ்மீர் பிரச்சினை
* இந்திய-பாகிஸ்தான் போர், 1947
* ஜம்மு காஷ்மீர் மாவட்டப் பட்டியல்

மேற்கோள்கள்
-----------

1. ↑   DISTRICT CENSUS HAND BOOK, POONCH

வெளி இணைப்புகள்
---------------

* பூஞ்ச் மாவட்டத்தின் அலுவல் இணையதளம்
* பூஞ்ச் மாவட்டத்தின் வரைபடம்
* The entire list of rulers starting from Raja Moti Singh
* List of places in Poonch

| * பா
* உ
* தொ
பூஞ்ச் மாவட்டம், இந்தியா-இற்கு அண்மையில் உள்ள இடங்கள் |
| --- |
| 

|  |  |  |
| --- | --- | --- |
|  | பாரமுல்லா மாவட்டம் | பட்காம் மாவட்டம் |
|  |  |  |
| பாகிஸ்தான் ஆக்கிரமிப்பு காஷ்மீர் | **பூஞ்ச் மாவட்டம்** |  |
|  |  |  |
|  | ரஜௌரி மாவட்டம் | குல்காம் மாவட்டம் |

 |
55" எல்ஜி OLED தொலைக்காட்சித் திரை 2012 நுகர்வு இலத்திரனியல் கண்காட்சியில் பார்வைக்கு வைக்கப்பட்டது.
OLED ஒளிச் சட்டம்
**கரிம ஒளிகாலும் இருமுனையம்** (**OLED**, *organic light-emitting diode*) என்பது ஒரு ஒளிகாலும் இருமுனையம் (LED), இதன் உமிழும் மின்னொளிர்வுப் பட்டை ஒரு கரிமச் சேர்வையைக் கொண்டு உருவாக்கப்பட்ட படலம் ஆகும். இச்சேர்வை மின்னூட்டம் பெறும் போது ஒளியை உமிழ்கிறது. கரிமக் குறைக்கடத்தியைக் கொண்ட இந்த மின்னொளிர்வுப் பட்டை இரு மின்முனைகளுக்கிடையில் அமைந்துள்ளது. பொதுவாக, இந்த மின்முனைகளில் ஒன்று ஒளிபுகு தன்மை கொண்டதாக இருக்கும்.

கரிம ஒளிகாலும் இருமுனையங்கள் தொலைக்காட்சிப் பெட்டிகளின் திரைகள், கணினித் திரைகள், நகர்பேசிகள், தனிநபர் எண்மத்துணைகள் போன்றவற்றில் எண்ணிமக் காட்சிகளை உருவாக்குவதற்குப் பயன்படுத்தப்படுகின்றன.

மேற்கோள்கள்
-----------

1. ↑  "Organic EL - R&D". .
2. ↑  "What is organic EL?". .
3. ↑  Kamtekar, K. T.; Monkman, A. P.; Bryce, M. R. (2010). "Recent Advances in White Organic Light-Emitting Materials and Devices (WOLEDs)". *Advanced Materials* **22** (5): 572–582. doi:10.1002/adma.200902148. பப்மெட்:20217752. Bibcode: 2010AdM....22..572K.
**ஜிஎம் மோமின் மகளிர் கல்லூரி** என்பது இந்தியாவின் மகாராஷ்டிரா மாநிலத்தில் தானே மாவட்டத்தில் உள்ள பிவண்டியில் உள்ள மகளிர் கல்லூரி ஆகும்.

1989 ஆம் ஆண்டில் இசுலாமிய சிறுபான்மைக் கல்லூரியாக நிறுவப்பட்ட இக்கல்லூரியில் கலை, அறிவியல் மற்றும் வணிக பிரிவுகளில் இளங்கலை படிப்புகளை பயிற்றுவிக்கிறது.

வரலாறு
------

தானே மாவட்டத்தின் **கொங்கன் முஸ்லிம் கல்விச் சங்கம்(KMES)** எனப்படும் 1927 இல் நிறுவப்பட்டதும் பல ஆண்டுகளாக கல்வித் துறையில் தனது சேவைகளை வழங்கி வரும் இசுலாமிய தொண்டு நிறூவனத்தின் மூலம் பெண்களுக்கு, குறிப்பாக சிறுபான்மை இசுலாமிய மக்கள் மற்றும் சமூகத்தின் பொருளாதார ரீதியாக பின்தங்கிய பிரிவுகளைச் சேர்ந்த பெண்களுக்கு உயர் கல்வி கிடைக்க வேண்டும் என்ற நோக்கத்துடன் ஆரம்பிக்கப்பட்டதே இக்கல்லூரியாகும்.

  

1989 ஆம் ஆண்டில் வெறும் 94 மாணவர்களுடன் சாதாரணமாக தொடங்கப்பட்ட இக்கல்லூரியில் தற்போது 1650 க்கும் மேற்பட்ட பெண் மாணவர்கள் கலை, அறிவியல் மற்றும் வணிக பிரிவுகளில் இளங்கலை மற்றும் முதுகலை பாடங்களில் பல்வேறு படிப்புகளுக்காக சேர்ந்து பயின்று வருகின்றனர்.

அங்கீகாரம்
----------

இந்த கல்லூரி 1989 ஆம் ஆண்டு முதல் மும்பை பல்கலைக்கழகத்துடன் இணைக்கப்பட்டுள்ளது. அதோடு பல்கலைக்கழக மானியக் குழுவின் (இந்தியா) சட்டப்பிரிவு 12 (பி) மற்றும் 2 (எஃப்) இன் கடிதம் எண்: F8-292/2006 (CPP-1) தேதி: 16 ஜனவரி 2007 மூலம் அங்கீகரிக்கப்பட்டுள்ளது.

தன்னாட்சி நிறுவனமான பெங்களூரில் உள்ள தேசிய மதிப்பீடு மற்றும் அங்கீகார அவையால் 03/05/2004 அன்று 77.87% நிறுவன மதிப்பெண்ணுடன் பி + தரத்தோடு முதன் முறையாக அங்கீகாரம் பெற்றுள்ளது. இரண்டாம் சுழற்சியில் இக்கல்லூரி 23/02/2014 அன்று 3.10 CGPA உடன் "ஏ" தரத்துடன் மறுஅங்கீகாரம் பெற்றுள்ளது. மூன்றாம் சுழற்சியில் 07/09/2021 அன்று 2.84 CGPA உடன் "பி++" தரத்துடன் மீண்டும் அங்கீகாரம் பெற்றுள்ளது.

மேற்கோள்கள்
-----------

1. ↑  "Home". .
2. ↑  "இணைக்கப்பட்ட கல்லூரிகளின் பட்டியல்". .
3. ↑  "அங்கீகரிக்கப்பட்டுள்ள கல்லூரிகளின் பட்டியல்". .
**வெண்டைப் பொரியல்** ( **ஒக்ரா பொரியல்**, **வெண்டி பொரியல்**, **வெண்டி கறி** அல்லது **பர்வான் வெண்டி** என்றும் அழைக்கப்படுகிறது) என்பது வெண்டைக்காயை சம அளவில் வெட்டி, வாணலியில் கிளறி-வறுத்து தயாரிக்கப்படும் ஒரு உணவு ஆகும். கரம் மசாலா மற்றும் உள்நாட்டில் கிடைக்கும் பிற மசாலாப் பொருட்கள் சேர்த்த மசாலா கலவையைப் பயன்படுத்தி இவ்வுணவுப் பொருள் தயாரிக்கப்படுகிறது.

இந்த உணவுப் பொரும் சிறிதளவே எண்ணெய் விட்டு கிளறியோ, வதக்கியோ தயாரிக்கப்படும். வெண்டை வறுவலுக்கும் இதற்கும் முகுந்த வேறுபாடு காணப்படும், வறுவல் நீண்ட நேரமாக வாணலியில் வறுத்து தயாரிக்கப்படும் ஒன்றாகும்

வேகவைத்த சோறு மற்றும் பருப்புடன் அல்லது சப்பாத்தியுடன் சாப்பிடும் தொடு உணவாகவும் இதை பரிமாறி உண்ணலாம்.

தயாரிப்பு முறை
--------------

சாப்பிடத் தேவையான அளவு வெண்டைக்காய்களை சம அளவில் வெட்டி ஈரம் முழுவதும் காய்ந்த பின்னர், வாணலியில் தேவையான அளவு எண்ணெய் ஊற்றி, அது காய்ந்ததும் கடுகு, உளுந்து போட்டு பின்னர் பெரிய அல்லது சின்ன வெங்காயம் சேர்த்து நன்றாக வதக்க வேண்டும். 

இவையெல்லாம் பொன்னிறமாக வந்த பின்னர் வெட்டி வைத்துள்ள வெண்டைக்காயை உப்பு மிளகாய்த்தூள் சேர்த்து வதக்க வேண்டும். அதோடு தேவையான கரம் மசாலா அல்லது கறி மசாலாக்கள் சேர்த்து வேகும் வரையில் வதக்கினால், இந்த வெண்டைப் பொரியல் தயாரித்துவிடலாம்.

வெளி இணைப்புகள்
---------------

* அடைத்து வைத்த வெண்டை செய்முறை
* பர்வான் பிந்தி
* வறுத்த வெண்டி அல்லது ஓக்ரா பரணிடப்பட்டது 13 பெப்பிரவரி 2022 at the வந்தவழி இயந்திரம்</link>
* வெண்டி பொரியலில் கலோரிகள்

1. ↑  "சத்துணவு! - வெண்டை சீஸ் பொரியல்". .
**சுவர்ணஜெயந்தி ஆய்வு உதவித் தொகை** (*Swarnajayanti Fellowship*) என்பது இந்தியாவில் அறிவியல் மற்றும் தொழில்நுட்பத் துறையால் (இந்தியா) ஆண்டுதோறும் வழங்கப்படும் ஆராய்ச்சி நிதி விருதாகும். இது இளம் ஆராய்ச்சியாளர்களின் குறிப்பிடத்தக்க மற்றும் சிறந்த ஆராய்ச்சிக்காக, உயிரியல், வேதியியல் , சுற்றுச்சூழல் அறிவியல், பொறியியல், கணிதம், மருத்துவம். மற்றும் இயற்பியல் பிரிவுகளில் வழங்கப்படுகிறது. ஆராய்ச்சி மற்றும் மேம்பாட்டில் தாக்கத்தினை ஏற்படுத்தும் சிறந்த படைப்புகளை உருவாக்கும் நம்பிக்கைக்குரிய இளம் இந்தியக் கல்வியாளர்களை இந்த பரிசு அங்கீகரிக்கிறது.

விவரங்கள்
---------

40 வயதுக்குட்பட்ட இந்தியக் குடிமக்கள் மற்றும் நிரூபிக்கப்பட்ட சாதனைப் பதிவைக் கொண்டவர்கள் இவ்விருதிற்கு விண்ணப்பிக்கலாம். மாதாந்திர ஆய்வு உதவித்தொகை ₹25,000 (US$310) (அத்துடன் ஆண்டுக்கு ₹5 இலட்சம் (US$6,300) ஆராய்ச்சி மானியமாக வழங்கப்படும். சுவர்ணஜெயந்தி ஆய்வு உதவித் தொகை விண்ணப்பதாரர்கள் தாங்கள் தேர்ந்தெடுக்கும் இந்திய நிறுவனத்தில் பணியில் இருக்க வேண்டும்.

பிரிவுகள்
---------

சுவர்ணஜெயந்தி ஆய்வு உதவித் தொகை ஆறு பிரிவுகளின் கீழ் ஐந்தாண்டுகளுக்கு வழங்கப்படுகிறது.

* வேதியியல் அறிவியல்
* பூமி மற்றும் வளிமண்டல அறிவியல்
* பொறியியல் அறிவியல்
* கணித அறிவியல்
* உயிர் அறிவியல்
* இயற்பியல் அறிவியல்

பெற்றவர்கள்
-----------

* சுவர்ணஜெயந்தி ஆய்வுநிதியுதவி பெற்றவர்கள்

மேலும் பார்க்கவும்
------------------

* இந்திய அறிவியல் விருது

மேற்கோள்கள்
-----------

1. ↑  "14 Indian scientists get Swarna Jayanti Fellowship". *@businessline* (in ஆங்கிலம்). பார்க்கப்பட்ட நாள் 2020-08-25.
2. ↑  "14 scientists awarded Swarna Jayanti Fellowships". *newsonair.com*. பார்க்கப்பட்ட நாள் 2020-08-25.
3. ↑  "Meet the winners of Swarnajayanti fellowship". 23 November 2018.
4. ↑  "Swarnajayanti Fellowships Scheme". *Department of Science and Technology (India)*.
5. ↑  "Swarnajayanti Fellowships". *www.serc-dst.org*. பார்க்கப்பட்ட நாள் 2020-08-25.

வெளி இணைப்புகள்
---------------

* அதிகாரப்பூர்வ இணையதளம்
* Awardees before 2005
* Council of Scientific and Industrial Research
**மான்சா மாவட்டம்** (Mansa district) வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்டத் தலைமையிட நகரம் **மான்சா** ஆகும்.

மாவட்ட நிர்வாகம்
----------------

மான்சா மாவட்டம் மான்சா, புத்லதா, சர்துல்கர் என மூன்று வருவாய் வட்டங்களையும்; மான்சா, பிக்கி, புத்லதா, சர்துல்கர் மற்றும் ஜுனீர் என ஐந்து ஊராட்சி ஒன்றியங்களையும்; 240 கிராமங்களையும் கொண்டது.

மக்கள் தொகையியல்
----------------

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை ஆக 7,68,808 உள்ளது.
கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 11.62% ஆக உயர்ந்துள்ளது. பாலின விகிதம் ஆயிரம் ஆண்களுக்கு 880 பெண்கள் வீதம் உள்ளனர். இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 350 மக்கள் வாழ்கின்றனர்.

### மொழிகள்

பஞ்சாப் மாநிலத்தின் ஆட்சி மொழியான பஞ்சாபி மொழியுடன், இந்தி, உருது மற்றும் வட்டார மொழிகளும் இம்மாவட்டத்தில் பேசப்படுகிறது.

புவியியல்
---------

பஞ்சாபின் மாவட்டங்கள்
முக்கோண வடிவத்தில் அமைந்த மான்சா மாவட்டம், வடக்கில் பர்னாலா மாவட்டம் வடமேற்கில் பதிண்டா மாவட்டம் வடகிழக்கில் சங்கரூர் மாவட்டம், தெற்கில் அரியானா மாநிலம் எல்லைகளாக கொண்டுள்ளது.

பொருளாதாரம்
-----------

மாவட்டத்தின் பொருளாதாரம் வேளாண்மைத் தொழிலை குறிப்பாக பருத்தி வேளாண்மைத் தொழிலை நம்பியுள்ளது.

மேற்கோள்கள்
-----------

1. ↑  "District Census 2011". www.census2011.co.in. 2011.. பார்த்த நாள்: 22 January 2012.
**ஷெ மக்கள்** (She people) என்பவர்கள் சீனாவில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் 11வது பெரிய இனக்குழுவினர் ஆவர்.

இவர்கள் பெரும்பாலும் சீனாவின் புஜியான், ஜெஜியாங்,ஜியாங்சி, அன்ஹுய் மற்றும் குவாங்டாங் மாகாணங்களில் வசிக்கின்றனர். தைவானில் ஹக்கா சிறுபான்மை மக்களிடையே சில ஷெ மக்கள் வாழ்கின்றனர்.

மொழிகள்
-------

புஜியான், ஜெஜியாங் மற்றும் ஜியாங்சி மாகாணங்களில் உள்ள ஏறத்தாழ நான்கு இலட்சம் பேர் ஷெ சீன மொழி பேசுகின்றனர். இது கேசிய மொழியுடன் தொடர்புடைய ஓர் வகைப்படுத்தப்படாத சீன மொழி வகையாகும். குவாங்டாங் மாகாணத்தில் உள்ள ஷெ மக்கள் ஹ்மாங்-மியன் மொழியைப் பேசுகிறார்கள்.

வரலாறு
------

ஷெ மக்கள் குவாங்டாங்கின் ஆரம்பகால குடியேறியவர்களில் இனக்குழுக்களில் ஒன்றாவர். இவர்கள் புதிய கற்காலத்தில் மீன்பிடிக்க ஆழமற்ற கரை பகுதிகளில் குடியேறியதாக கருதப்படுகிறது. போரிடும் நாடுகளின் காலத்தில், யுயெட் மக்கள் தெற்கு நோக்கி நகர்ந்த பிறகு, வளங்களுக்காக இரு மக்களிடையே கடுமையான போட்டி உருவானது. மிங்-கிங் வம்சங்களின் ஆட்சியின் போது, ஷி மக்கள் வடக்கு புஜியானில் உள்ள தங்கள் தாயகத்தை விட்டு வெளியேறி, பிறகு ஜெஜியாங்கின் தெற்குப் பகுதி மற்றும் யாங்சி நதி பகுதியில் உள்ள மலை பகுதிகளுக்கு சென்று குடியேறினர்.

மேற்கோள்கள்
-----------

1. ↑  众说纷纭的畲族民族起源.
2. ↑  南溟網· 關於畬族研究的回顧.
3. ↑ . .
**கே. பி. ஏ. சி. லீலா** மலையாள நாடகங்கள் மற்றும் திரைப்படங்களில் நடித்ததற்காக நன்கு அறியப்பட்ட ஓர் இந்தியா நடிகை ஆவார். 

இவர் கேரள சங்கீத நாடக அகாடமி வழங்கிய குரு பூஜா விருதைப் பெற்றுள்ளார். கேரள மாநில திரைப்பட விருதுகள் வழங்கும் குழு ரௌத்ரம் (2018) படத்தில் இவரது நடிப்பிற்காக ஒரு சிறப்பு குறிப்பை வழங்கியது.

ஆரம்பகால வாழ்க்கை மற்றும் தொழில்
--------------------------------

 மூவாற்றுபுழா பிறவத்திற்கும் இடையே உள்ள பிரவம் என்ற கிராமத்தில் பிறந்தார். இவரது பெற்றோர், குரியாகோஸ் மற்றும் மரியம்மா இருவரும் உறுதியானபொதுவுடமைவாதிகளாக இருந்தனர். இவர் கேரள கலாமண்டலத்தில் சேர்ந்து சிறிது காலம் நடனம் பயின்றார். முந்திரிச்சரில் குரே கன்னுனீர் என்ற நாடகத்தில் தெரசா என்ற கதாநாயகியாக இவர் முதலில் நடித்தார். பின்னர், இவர் கே. பி. ஏ. சி. யில் பதினைந்து ஆண்டுகள் பணியாற்றினார், பாசியின பல நாடகங்களில் முக்கிய வேடங்களில் நடித்தார். 'புதிய ஆகாசம் புதிய பூமி' என்ற திரைப்படத்தில் அறிமுகமானார். 'முடினயா புத்ர', 'அம்மாய் வந்தனா', 'ஆத்யபிகா' உள்ளிட்ட பிற படங்களிலும் தோன்றினார். 1970 களில் திரையுலகில் நடிப்பதிலிருந்து சில காலம் விலகியிருந்தார்.  கே. பி. ஏ. சி. யில் இசைக் கருவியாளரான டேவிட் என்பவரை மணந்தார்.

 என்ற கதாபாத்திரத்தில் நடித்த ஒரு பென்னும் ராண்டானும் படத்தின் மூலம் லீலா மீண்டும் வந்தார்.  தொடர்ந்து, 2018 இல் ரெளத்ரம் படத்தில் மேரிக்குட்டி வேடத்தில் நடித்தார். 2019இல் வெளியான இந்தப் படம், 2018இல் கேரளா எதிர்கொண்ட வெள்ளத்தின் உண்மையான கதையை சித்தரிக்கிறது. 2023  ஆண்டில், பூக்களம் படத்தில் லீலா என்ற கதாபாத்திரத்தில் நடித்தார்.

சொந்த வாழ்க்கை
--------------

 கே. பி. ஏ. சி. யில் இசைக் கருவியாளராக பணியாற்றிய டேவிட் என்பவரை மணந்தார்.

விருதுகள்
---------

கேரள சங்கீத நாடக அகாடமியின் குரு பூஜா விருதைப் பெற்றுள்ளார்.  2018 இல் ரௌத்ரம் படத்தில் நடித்ததற்காக சிறந்த நடிகைக்கான விருதையும் வென்றார்.

மேற்கோள்கள்
-----------

வெளி இணைப்புகள்
---------------



1. 1 2  "KPAC Leela wins best actress award for her role in Roudram". *OnManorama*. பார்க்கப்பட்ட நாள் 2023-11-20.
2. 1 2  ചന്ദ്രൻ, ബൈജു (2023-09-11). "നടന ലീല --3 | Madhyamam". *www.madhyamam.com* (in மலையாளம்). பார்க்கப்பட்ட நாள் 2023-11-20.
3. ↑  Daily, Keralakaumudi. "Pookalam again, with the details of being active in the cinema again". *Keralakaumudi Daily* (in ஆங்கிலம்). பார்க்கப்பட்ட நாள் 2023-11-20.
4. ↑  Web Desk (2023-03-03). "100 വയസ്സുകാരനായി ഞെട്ടിക്കാൻ വിജയരാഘവൻ; കൂടെ കെ.പി.എ.സി ലീലയും! 'ഹ്യൂമൻസ് ഓഫ് പൂക്കാലം' പുറത്തിറങ്ങി". *www.mediaoneonline.com* (in மலையாளம்). பார்க்கப்பட்ட நாள் 2023-11-20.
5. ↑  "ഒക്ടോബർ 30 ചിത്രങ്ങളിലൂടെ". *Mathrubhumi* (in ஆங்கிலம்). 2023-10-29. பார்க்கப்பட்ட நாள் 2023-11-20.
6. 1 2  Entertainment, The Cue (2023-04-09). ". "'Even if you play a hundred dramas, you are afraid to take a shot'; KPAC Leela said that Ganesh was told to control if drama comes"". *The Cue* (in மலையாளம்). பார்க்கப்பட்ட நாள் 2023-11-20.
7. ↑  "Roudram 2018 Movie: साउथ की इस फिल्‍म ने काहिरा फेस्टिवल में इंट्री की, केरल की बाढ़ पर केंद्रित है फिल्‍म की कहानी - Malayalam Filmmaker Jayaraj Movie Roudram 2018 Screened In Cairo film festival". *Jagran* (in இந்தி). பார்க்கப்பட்ட நாள் 2023-11-20.
8. ↑  "ചിരിപ്പിച്ചും ഈറനണിയിച്ചും മനസ്സ് നിറയ്ക്കും ഈ 'പൂക്കാലം' | POOKKALAM REVIEW". *Mathrubhumi* (in ஆங்கிலம்). 2023-11-18. பார்க்கப்பட்ட நாள் 2023-11-20.
**ஆத்திரேலியா மகளிர் அருங்காட்சியகம்** (*Women's Museum of Australia*) முன்பு தேசிய முன்னோடி மகளிர் *ஹால் ஆப் பேம்* என் அழைக்கப்பட்டது ஆத்திரேலிய வரலாற்றில் பெண்களை மையமாகக் கொண்ட ஓர் அருங்காட்சியகமாகும். இது ஆத்திரேலியாவின் வடக்கு பிராந்தியத்தின் ஆலிசு இசுபிரிங்சில் உள்ள மறுசீரமைக்கப்பட்ட எச். எம். கோல் மற்றும் தொழிலாளர் சிறைச்சாலை கட்டிடத்தில் அமைந்துள்ளது.

வரலாறு
------

ஆத்திரேலிய மகளிர் அருங்காட்சியகம் 1993ஆம் ஆண்டில் ஓல்ட் ஆண்டடோ நிலையத்தின் மோலி கிளார்க்கால் நிறுவப்பட்டது. செப்டம்பர் 1994இல் நகரத்தின் பழைய நீதிமன்ற கட்டிடத்தில் திறக்கப்பட்டது, இது ஐந்து ஆண்டுகளுக்குக் குத்தகைக்கு விடப்பட்டது.

2001வாக்கில், வளாகம் மிகவும் சிறியதாக இருந்ததாலும் என். டி-பாரம்பரிய-பட்டியலிடப்பட்ட பழைய ஆலிசி இசுபிரிங்சு காவோல் ஒரு புதிய இடம் வழங்கப்பட்டது. 2007ஆம் ஆண்டில் அருங்காட்சியகம் இதன் புதிய இடத்தில் பெண்கள் கொள்கை அமைச்சரும், வடக்கு பிராந்தியத்தின் நாடாளுமன்றத்திற்குத் தேர்ந்தெடுக்கப்பட்ட முதல் பழங்குடி ஆத்திரேலிய பெண்ணும் மரியன் ஸ்கிரிம்கோர் அவர்களால் அதிகாரப்பூர்வமாகத் திறக்கப்பட்டது.

விளக்கம்
--------

அருங்காட்சியகம் ஆலிசு இசுபிரிங்சில் உள்ள எச். எம். கோல் மற்றும் தொழிலாளர் சிறை ஆலிசி இசுபிரிங்கசு கட்டிடத்தில் அமைந்துள்ளது.

அருங்காட்சியகம் வரலாற்றில் பெண்களின் இடத்தை அங்கீகரிப்பதை நோக்கமாகக் கொண்டுள்ளது. குறிப்பாக ஆத்திரேலியாவின் வளர்ச்சியில் பெண்களின் பங்கை அங்கீகரிப்பதை இது நோக்கமாகக் கொண்டுள்ளது. "குடியேற்றத்திலிருந்து இன்றைய நாள் வரை தனது தேர்ந்தெடுக்கப்பட்ட துறையில் முன்னோடியாக இருக்கும் எந்தவொரு பெண்ணையும்" இந்த அருங்காட்சியகம் அங்கீகரிக்கிறது.

நிரந்தர கண்காட்சிகளில் சாதாரண பெண்கள்/அசாதாரண வாழ்க்கை-பெண்கள் தங்கள் துறையில் முதல் பெண்கள், *கையொப்ப மெத்தை*, *இதயத்தில் பெண்கள்* (மத்திய ஆத்திரேலியா) வேலை மதிப்பு என்ன மற்றும் ஏவியாட்ரிக்சு நாடா ஆகியவை அடங்கும்.

புரவலர்கள்
----------

அருங்காட்சியகத்தில் இரண்டு புரவலர்கள் உள்ளனர். ஆத்திரேலியாவின் முன்னாள் ஆளுநர் டேம் குவென்டின் பிரைசு மற்றும் 1989ஆம் ஆண்டில் உலகைத் தனியாகப் பறந்த முதல் ஆத்திரேலிய பெண் கேபி கென்னார்ட் ஆகியோர்.

மேற்கோள்கள்
-----------

1. 1 2 3  "The Women's Museum Pioneer Women Hall of Fame". *pioneerwomen.com.au*. பார்க்கப்பட்ட நாள் 2016-03-25.
2. 1 2  "National Pioneer Womens Hall of Fame". *www.travelnt.com*. பார்க்கப்பட்ட நாள் 2016-03-25.
3. ↑  "About the Women's Museum of Australia". *Women's Museum of Australia and Old Gaol, Alice Springs*. பார்க்கப்பட்ட நாள் 26 October 2021.
4. ↑  Planet, Lonely. "National Pioneer Women's Hall of Fame - Lonely Planet". *Lonely Planet*. பார்க்கப்பட்ட நாள் 2016-03-25.
5. ↑  "Old Alice Springs Gaol". *Women's Museum of Australia and Old Gaol, Alice Springs*. பார்க்கப்பட்ட நாள் 26 October 2021.
6. ↑  AWHF. "National Pioneer Women's Hall of Fame". *Australian Women's History Forum*. பார்க்கப்பட்ட நாள் 2016-03-25.
7. ↑  "The Women's Museum | Pioneer Women Hall of Fame". *pioneerwomen.com.au*. பார்க்கப்பட்ட நாள் 21 September 2016.
8. ↑  "KENNARD, Gaby - 1944 | Women's Museum of Australia". *wmoa.com.au*. பார்க்கப்பட்ட நாள் 2020-09-28.

வெளி இணைப்புகள்
---------------

* ஆத்திரேலிய மகளிர் அருங்காட்சியகம்
பள்ளு என்ற சிற்றிலக்கிய வகையில் அடிமைகளின் வாழ்வியலை விளக்கும் சிறந்த நூல் **முக்கூடற்பள்ளு**. நெல்லை மாவட்டத்தில் உள்ள பொருநை ஆற்றங்கரையில் முக்கூடல் என்ற நகரம் உள்ளது. இங்கு எழுந்தருளியுள்ள அழகர் பெருமானை இந்த நூல் போற்றி எழுதப்பட்டுள்ளது. இந்த நூலின் காலம் கி.பி. 1680 ஆண்டு நாயக்க மன்னர்கள் ஆட்சி காலம் எனக் குறிப்பிடப்படுகின்றது. இதனை சொல் நயத்தோடும், ஓசை நயத்தோடும், சிலேடை நயத்தோடும் எழுதிய புலவன் யார் என்றே தெரியவில்லை.

நூல் அமைப்பு
------------

குடும்ப தலைவன் குடும்பன் என்னும் பொதுப்பெயரால் குறிப்பிடப்படுகிறது. உழவன் என்பது இந்த நூலின் பாட்டுடைத் தலைவன். முக்கூடற் பள்ளியாகிய மூத்த பள்ளி குடும்பனின் முதல் மனைவி. மருதூர்ப் பள்ளியாகிய இளைய பள்ளி குடும்பனின் இரண்டாவது மனைவி. இவர்கள் அழகர் கோயிலுக்கு உரிய பண்ணை நிலத்தைப் பயிரிட்டு வாழ்பவர்கள். பண்ணைக்காரன் என்பவர் கோயில் நிலத்தைக் கண்காணிக்கும் நிலக்கிழார். 

இவர்களின் உரையாடலாக இந்த நூல் நாடக வடிவத்தில் அமைந்துள்ளது. 

இந்த நூல் உழவுத் தொழிலின் மேன்மையைப் புலப்படுத்தி அக்கால உழவுத் தொழிலை விளக்குகிறது. வித்து-வகை, மாடு-வகை, ஏர்-வகை முதலானவற்றைக் கூறும் பள்ளி (அடிமை ) அக்கால வேளாண்மை முறைமையைக் காட்டுகிறது.

மேற்கோள்கள்
-----------

1. ↑  முக்கூடற் பள்ளு ,பறை பொருளுரை, விளக்கவுரையுடன், உரையாசிரியர் : ந. சேதுரகுநாதன், திருநெல்வேலி, தென்னிந்திய சைவசித்தாந்த நூற்பதிப்புக் கழகம், லிமிடெட், வெளியீடு, 1/140, பிரகாசம் சாலை, சென்னை-1, 1973
2. ↑

வெளி இணைப்புகள்
---------------

* பள்ளும் குறமும்
* முக்கூடற் பள்ளு - பாடலும் செய்தியும்
ஐக்கிய அமெரிக்க இருபது டாலர் பணத்தாளின் பின்புறத்தில் "IN GOD WE TRUST" அச்சிட்டுள்ளதைக் காண்க
புளோரிடாவின் கொடியில் "IN GOD WE TRUST"
"**இன் காட் வீ டிரஸ்ட்**" (*IN GOD WE TRUST*) ஐக்கிய அமெரிக்காவின் அலுவல்முறையான குறிக்கோளுரையாகும். புளோரிடா மாநிலத்தின் குறிக்கோளுரையும் இதுவே. இதற்கு முன்னதாக 1782இல் உருவாக்கப்பட்டு ஏற்கப்பட்டிருந்த ஐக்கிய அமெரிக்காவின் சின்னத்தில் இடம்பெற்றிருந்த இலத்தீன *E pluribus unum* (தமிழில்: பலவற்றில் ஒன்று) என்பதே அலுவல்முறையாக அறிவிக்கப்படாத குறிக்கோளுரையாக இருந்து வந்தது; இதற்கு மாற்றாக 1956இல் இன் காட் வீ டிரஸ்ட் நாட்டின் குறிக்கோளுரையாக ஏற்கப்பட்டது. 

"இன் காட் வீ டிரஸ்ட்" என்ற வாசகம் முதன்முதலில் 1864இல் இரண்டு சென்ட் நாணயத்தில் அச்சிடப்பட்டது. 1957 முதல் அனைத்து காகித பணத்தாள்களிலும் அச்சிடப்பட்டுள்ளது. இதனை சட்டமாக 84வது பேரவை தீர்மானம் எண் 140இல் நிறைவேற இதற்கு குடியரசுத் தலைவர் டுவைட் டி. ஐசனாவர் சூலை 30, 1956இல் ஒப்புமை அளித்தார். 1957இல் முதன்முதலாக ஒரு டாலர் பணத்தாளில் அச்சிடப்பட்டது. இது அக்டோபர் 1, 1957இல் புழக்கத்திற்கு விடப்பட்டது. அதே 84வது பேரவையின் 851ஆம் சட்டப்படி இது தேசிய குறிக்கோளுரையாகவும் நிறைவேற்றப்பட்டு குடியரசுத் தலைவர் ஐசனோவரால் சூலை 30, 1956இல் ஒப்பமிடப்பட்டது.

மேற்கோள்கள்
-----------

1. ↑   *Annual report – American Civil Liberties Union, Volume 5*. American Civil Liberties Union. 1951.. பார்த்த நாள்: 1 May 2012. "In 1956, an official national motto was adopted, "In God We Trust," replacing the unofficial "E Pluribus Unum.""
2. ↑   *Refiguring Mass Communication: A History*. University of Illinois Press. 24 March 2010.. பார்த்த நாள்: 1 May 2012. "He held high the Declaration of Independence, the Constitution, and the nation's unofficial motto, *e pluribus unum*, even as he was recoiling from the party system in which he had long participated."
3. 1 2  U.S. Department of the Treasury (2011). "History of 'In God We Trust'". *www.treasury.gov* (in அமெரிக்க ஆங்கிலம்). பார்க்கப்பட்ட நாள் 2017-03-14.
4. ↑  "U.S. on the History of "In God We Trust"". United States Department of the Treasury. பார்க்கப்பட்ட நாள் 2009-04-22.
5. ↑  United States Public Law 84-851, United States Public Law 84-851.

வெளி இணைப்புகள்
---------------

விக்கிமீடியா பொதுவகத்தில்,  
 ***In God We Trust***   
என்பதில் ஊடகங்கள் உள்ளன. 

* Final answer? Not quite as star gets second chance to play for a million – article in *The Guardian* about a disputed quiz question about the motto of the United States.
* Local documentary on origin of phrase
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Allium subg. Allium|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

1. ↑  Kew World Checklist of Selected Plant Families
முழுக்க முழுக்க எறி கற்குழம்பால் ஆன ஒரு எரிமலை வகையே **கேடய எரிமலை** எனப்படும். இதன் அதிக பரப்பிற்கு சமமில்லாமல் குறைந்த உயர்த்துடன் காணப்படுவதால் இது கேடயத்தைப் போலக் காணப்படுகிறது. இது அகலமான எறிகற்குழம்புப் படையால் ஆனது. இதில் உள்ள கற்குழம்பு பிசுபிசுப்புத் தன்மை குறைந்தது. ஹவாயில் உள்ள எரிமலைகள் இதற்குச் சிறந்த உதாரணங்கள் ஆகும்.

எறிகற்குழம்பு அடுக்குகளைக் காட்டும் படம்கேடய எரிமலை வெடிப்பு. (எண்களின் குறிப்பு: 1. சாம்பல் முகில் 2. எறிகற்குழம்பின் ஊற்று 3. எரிமலைப் பள்ளம் 4. எறிகற்குழம்பு ஏரி 5. நீராவித் துளை 6. எறி கற்குழம்பு 7. எறி கற்குழம்பு மற்றும் சாம்பல்ப் படைகள் 8. அடுக்கு 9. அடிப் பகுதி 10. கற்குழம்புக் குழாய் 11. மாக்மா அறை 12. அணை(புவியியல்) Hawaiian Eruption-numbers.svg.

மேற்கோள்கள்
-----------

1. ↑  Schmincke, Hans-Ulrich (2003). *Volcanism*. Berlin: Springer. பக். 127–128. பன்னாட்டுத் தரப்புத்தக எண்:9783540436508.
2. ↑  Witze, Alexandra (5 September 2013). "Underwater volcano is Earth's biggest". *Nature*. doi:10.1038/nature.2013.13680.
3. ↑  Plescia, J. B. (2004). "Morphometric properties of Martian volcanoes". *Journal of Geophysical Research* **109** (E3): E03003. doi:10.1029/2002JE002031. Bibcode: 2004JGRE..109.3003P.
| playername = கேத்தரின் ஃபிட்ஸ்பேட்ரிக்
| image = Cricket\_no\_pic.png 
| country = Australia 
| teamcountry = ஆத்திரேலியா
| batting = வலதுகை துடுப்பாட்டம் 
| bowling = வலதுகை வேகப்பந்து
| deliveries = balls
| columns = 2 
| column1 = தேர்வு 
| matches1 = 13 
| runs1 = 152 
| bat avg1 = 16.88 
| 100s/50s1 = 0/1 
| top score1 = 53 
| deliveries1 = 3603 
| wickets1 = 60 
| bowl avg1 = 19.11 
| fivefor1 = 2 
| tenfor1 = 0 
| best bowling1 = 5/29 
| catches/stumpings1 = 5/- 
| column2 = ஒபது 
| matches2 = 109 
| runs2 = 651 
| bat avg2 = 16.69 
| 100s/50s2 = 0/0 
| top score2 = 43 
| deliveries2 = 6017 
| wickets2 = 180 
| bowl avg2 = 16.79 
| fivefor2 = 4 
| tenfor2 = n/a 
| best bowling2 = 5/14 
| catches/stumpings2 = 25/- 
| date = நவம்பர் 13 
| year = 2007 
| source =  Cricinfo 
}}
 **கேத்தரின் ஃபிட்ஸ்பேட்ரிக்** (*Cathryn Fitzpatrick*, பிறப்பு: மார்ச் 4 1968), ஆத்திரேலியப் பெண்கள் துடுப்பாட்ட அணியின் மேனாள் வீரர் ஆவார். இவர் 13 தேர்வுத் துடுப்பாட்டப் போட்டிகளிலும், 109 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1991 - 2006 ஆண்டுகளில் ஆத்திரேலிய பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1993 - 2007 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

மேற்கோள்கள்
-----------

1. ↑  "Leading Ladies: First to 100 ODI wickets from each team". *Women's CricZone*. Retrieved 6 June 2020.
2. ↑  "Player Profile: Cathryn Fitzpatrick". *ESPNcricinfo*. Retrieved 25 November 2022.
3. ↑  "Player Profile: Cathryn Fitzpatrick". *CricketArchive*. Retrieved 25 November 2022.
**கேப்ரியல் பேப்பில்லான்** என்று தொழில் ரீதியாக அறியப்படும் கேப்ரியல் ஸ்ட்ராஸ்ஃபீல்ட்,விருது பெற்ற கெனடிய இசைக்கலைஞர் மற்றும் ஹாலிஃபாக்ஸை அடிப்படையாகக் கொண்ட பாடல் எழுத்தாளர் ஆவார்.

வாழ்க்கை வரலாறு
---------------

2015ம் ஆண்டில் அவர் தனது ஐந்தாவது ஆல்பமான 'தி டெம்பெஸ்ட் ஆஃப் ஓல்ட்' ஐ வெளியிட்டார்.இது கனேடிய தேசிய வளாக வானொலி,சிபிசி வானொலி 2 மற்றும் சர்வதேச ஐட்யூன்ஸ் பாடகர்கள்-பாடலாசிரியர்களின் தரவரிசையில் பட்டியலிடப்பட்டது.ஆண்டின் சிறந்த பதிவான இது *'நோவா ஸ்கோடியா*' விருதை வென்றது.மேலும் அவர் மூத்த இசை மேலாளர் *பீட்டர்* *ஜென்னருடன்* பணிபுரிய தொடங்கினார்.அவர் தனது ஆறாவது ஆல்பமான *'கீப் தி ஃபயர்'* ஐ வெளியிட்டார்.இந்த ஆல்பம் நான்கு இசை நோவா ஸ்கோடியா விருதுகள் மற்றும் கனடிய நாட்டுப்புற இசை விருதுக்கு பரிந்துரைக்கப்பட்டது.பாப்பில்லோனின் ஏலாவது ஆல்பமான *'ஸவ்ட்(shout)*' 2019ல் வெளியிடப்பட்டது.

பாப்பில்லோனின் ஆல்பங்களின் பாடல்கள் கனடா,அமெரிக்கா,ஆஸ்திரேலியாவில் பல்வேறு திரைப்படங்கள் மற்றும் தொலைக்காட்சி நிகழ்ச்சிக்களில் வெளிவந்துள்ளன.

கனேடிய ப்ராட்காஸ்டிங் கார்ப்பரேசன் 'கியு'வின் தொகுப்பாளரான *டாம்பவர்* ,"பாப்பிலோனை நாட்டின் மிகச்சிறந்த எழுத்தாளர்களுள் ஒருவர்" என்று அழைத்தார்.

**படைப்புகள்:**
  


| Year | Work | Label |
| --- | --- | --- |
| 2001 | *Songs For a Rainy Day* | Little Bug Records |
| 2010 | *The Wanderer* | Little Bug Records |
| 2011 | *The Currency of Poetry* | Little Bug Records |
| 2012 | *Little Bug* | Little Bug Records |
| 2015 | *The Tempest of Old* | Little Bug Records |
| 2017 | *Keep the Fire* | The state51 Conspiracy |
| 2019 | *Shout* | The state51 Cons |

மேற்கோள்கள்
-----------

1. ↑  Gabrielle Papillon Releasing New Album "Keep The Fire"
2. ↑  Mo Kenney shines at Nova Scotia Music Week Awards
3. ↑  Return of Music Week to Yarmouth will strike right chord musically and economically
கோதாயிம்பர 
**கோதாயிம்பர** என்பவன் இலங்கையை ஆண்ட காவன்தீசனின் பத்துத் தளபதிகளில் ஒருவனாவான். இவன் கிரி என்னும் பிரதேசத்தில் நினெமொல்பிட்டிய என்னும் இடத்தில் பிறந்தான். இவன் ஏழு பிள்ளைகளைக் கொண்ட குடும்பத்தில் கடைசிப் பிள்ளையாவான். உருவத்தில் சிறியவனாக இருந்ததால் *கோதாய* (சிங்கள அர்த்தம்) என்னும் பெயரால் அழைக்கப்பட்டான். இவன் ஒரு சோம்பேறியாவான். ஒரு நாள் சகோதரர்கள் வயலின் ஒரு பகுதியை தவிர மீதிப் பகுதியை சுத்தம் செய்துவிட்டு மீதியை இவனிடம் கொடுத்தனர். இவன் மிக விரைவில் துப்பரவாக்கினான். இதனால் காவன்தீசன் இவனைத் தன் படையில் சேர்த்துக் கொண்டான்.

தேவநந்தராமய என்னும் ஸ்தூபி
--------------------------

போரில் காமினி வெற்றியடைந்தால் ஒரு ஸ்தூபி நிலைநாட்டப்படவேண்டும் என்று ஒருமுறை சபதம் மேற்கொண்டான். காமினி போரில் வெற்றிபெற்றதும் "தேவநந்தராமய" என்னும் விகாரையை கட்டினான்.

வெளியிணைப்புகள் மற்றும் ஆதாரங்கள்
---------------------------------



1. ↑  "நூலகம்". *noolaham.org*. Retrieved 2022-08-20.
2. ↑  "The Levying of the Warriors -Ten Giants". *THE MAHAVAMSA | The Great Chronicle of Sri Lanka*. 2011-10-08. Retrieved 2022-08-20.
3. ↑  "Ten Giant Warriors", *Wikipedia* (in ஆங்கிலம்), 2021-10-25, retrieved 2022-08-20